Diari Oficial de la Generalitat Valenciana


Sumari del DOGV 9763, del 10-01-2024 (2024/85)

RESOLUCIÓ de 5 de gener de 2024, del conseller d'Educació, Universitats i Ocupació, per la qual es nomena Nuria Pastor Ramos com a vocal del Consell Social de la Universitat d'Alacant.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   9763

Data del DOGV
:   10-01-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/85


Data del document
:   05-01-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Descriptors 

:   * Conselleria d'Educació, Universitats i Ocupació
    * Universitat d'Alacant
    * Consell Social d'Universitats

RESOLUCIÓ de 5 de gener de 2024, del conseller d'Educació, Universitats i Ocupació, per la qual es nomena Nuria Pastor Ramos com a vocal del Consell Social de la Universitat d'Alacant. [2024/85]  
La Llei orgànica 2/2023, de 22 de març, del sistema universitari, assigna a les comunitats autònomes la competència per a regular la composició i el funcionament del Consell Social, garantint la presència de persones proposades pels diferents sectors representatius de la vida econòmica, social i cultural de l'entorn, coneixedores de l'activitat i dinàmica universitàries, i també l'absència de conflicte d'interessos amb la universitat.  
La Llei 2/2003, de 28 de gener, de consells socials de les universitats públiques valencianes, regula en l'article 5 la composició d'estos, establint en l'apartat 4.g que tres vocals seran designats per les organitzacions empresarials més representatives en la Comunitat Valenciana, formant part del grup de representació dels interessos socials, i que segons l'article 6 de l'esmentada llei, seran nomenats per la persona que posseïsca la titularitat de la conselleria competent en matèria d'universitats. Al seu torn, l'article 7 disposa que el mandat dels vocals del Consell Social que representen els interessos socials tindrà una duració de quatre anys, a comptar des de la publicació del seu nomenament en el Diari Oficial de la Generalitat Valenciana, i podran ser novament designats per un altre període igual consecutiu, per una sola vegada. Els vocals que representen els interessos socials perdran la seua condició per expiració del mandat, defunció o declaració d'incapacitat, renúncia, revocació per qui els va designar o apreciació per part del Consell Social de causa d'incompatibilitat. En estos casos, el mandat del nou membre designat tindrà una duració igual al mateix temps que reste per complir a aquell membre que substituïsca.  
  
La Confederació Empresarial de la Comunitat Valenciana (CEV), a través dels seus òrgans de govern, ha acordat designar Nuria Pastor Ramos com a vocal del Consell Social de la Universitat d'Alacant, en substitució de Nuria Montes de Diego, nomenada mitjançant Ordre 8/2019, de 7 de març, del conseller d'Educació, Investigació, Cultura i Esport, per la qual es nomena els vocals dels consells socials en representació de les organitzacions empresarials en les universitats públiques valencianes (DOGV 8515, 27.03.2019).  
Vist el que s'ha exposat, de conformitat amb el que es disposa en els articles 5, 6 i 7 de la Llei 2/2003, de 28 de gener, de consells socials de les universitats públiques valencianes, la proposta del director general d'Universitats, i en virtut de les competències atribuïdes pel Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, resolc:  
  
Primer  
Nomenar Nuria Pastor Ramos com a vocal del Consell Social de la Universitat d'Alacant, en representació dels interessos socials, en substitució de Nuria Montes de Diego.  
  
Segon  
El mandat tindrà una duració de quatre anys des del seu nomenament.  
  
Tercer  
La present resolució farà efecte el mateix dia de la publicació en el Diari Oficial de la Generalitat Valenciana.  
De conformitat amb el que establixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, la present resolució, que posa fi en la via administrativa, podrà ser recorreguda potestativament en reposició o bé caldrà plantejar directament un recurs contenciós administratiu, en els terminis i davant els òrgans que s'indiquen a continuació:  
a) El recurs de reposició ha d'interposar-se davant el conseller d'Educació, Universitats i Ocupació en el termini d'un mes a comptar des de l'endemà de la publicació en el Diari Oficial de la Generalitat Valenciana.  
b) El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació en el Diari Oficial de la Generalitat Valenciana.  
  
València, 5 de gener de 2024.- El conseller d'Educació, Universitats i Ocupació: José Antonio Rovira Jover.